
PLx 749/2018                                                                                                                        L724/2018
AVIZ  COMUN

asupra proiectului de Lege pentru aprobarea Ordonanţei de urgență a Guvernului nr.101/2018 cu privire la rectificarea bugetului de stat pe anul 2018

În conformitate cu prevederile alin. (1) al art. 21 din Regulamentul activităţilor comune ale Camerei Deputaţilor şi Senatului, republicat, Comisia pentru industrii și servicii din cadrul Camerei Deputaţilor, precum şi Comisia pentru energie, infrastructură energetică şi resurse minerale din cadrul Senatului au fost sesizate, spre dezbatere şi avizare, cu proiectul de Lege pentru aprobarea Ordonanţei de urgență a Guvernului nr.101/2018 cu privire la rectificarea bugetului de stat pe anul 2018, transmis de Guvernul României.

Consiliul Suprem de Apărare a Țării, prin adresa nr. 125/22.11.2018, a adoptat Hotărârea privind avizarea propunerilor de rectificare a bugetului de stat pentru anul 2018 ale Ministerului Apărării Naționale, Ministerului Afacerilor Interne, Serviciului Român de Informații, Serviciului de Informații Externe, Serviciului de Pază și Protecție și ale Serviciului de Telecomunicații Speciale.

Consiliul Economic și Social, prin adresa nr. 5872/22.11.2018, a avizat nefavorabil proiectul de Ordonanță de urgență a Guvernului cu privire la rectificarea bugetului de stat pe anul 2018.

În conformitate cu prevederile art.22 din Regulamentul activităţilor comune ale Camerei Deputaţilor şi Senatului, republicat, membrii Comisiei pentru energie, infrastructură energetică și resurse minerale au dezbătut proiectul de Lege menţionat mai sus în şedinţa din 29 ianuarie 2019.

Guvernul a fost reprezentat în cadrul şedinţei de către Attila György, secretar de stat în cadrul Ministerului Finanţelor Publice şi Daniel Haralambie Pencea, director general, Direcţia Economică din cadrul Ministerului Energiei.

În conformitate cu prevederile art.22 din Regulamentul activităţilor comune ale Camerei Deputaţilor şi Senatului, republicat, membrii Comisiei pentru industrii și servicii au dezbătut proiectul de Lege în şedinţa din 05 februarie 2019.


În urma dezbaterilor, membrii celor două comisii au hotărât, cu majoritate de voturi,  avizarea favorabilă a proiectului de Lege pentru aprobarea Ordonanţei de urgență a Guvernului nr.101/2018 cu privire la rectificarea bugetului de stat pe anul 2018, în forma prezentată de iniţiator.
În raport cu obiectul şi conţinutul său, proiectul de Lege face parte din categoria legilor ordinare.

Vicepreşedinte, 






 Președinte,
Deputat Bende Sándor 



             Senator Gheorghe Marin
Secretar, 







 Secretar,
Deputat Mînzatu Roxana 


     Senator Miron - Alexandru Smarandache
Domnului senator Viorel Arcaș,

Președintele Comisiei pentru buget, finanțe, activitate bancară și piață de capital

Domnului deputat Lazăr Sorin,

Președintele Comisiei pentru buget, finanțe și bănci

